আগামীকালই বঙ্গে মোদি, মেট্রো প্রকল্পের উদ্বোধন প্রধানমন্ত্রীর

ওয়েবডেস্ক- ২০২৬ বাংলায় বিধানসভা নির্বাচন (2026 West Bengal Election)। ফের নির্বাচনীকে পাখির চোখ করে বাংলায় ভোট প্রচারে প্রধানমন্ত্রী নরেন্দ্র মোদি (Narendra Modi)। আগামীকাল ২২ অগাস্ট বাংলায় আসছেন তিনি। দমদমে সভা করবেন তিনি। এছাড়াও মেট্রো প্রকল্পের (Metro Project) উদ্বোধন রয়েছে তাঁর।

পাটনা থেকে কলকাতা পৌঁছে সড়ক পথে তিনি যাবেন যশোর রোড মেট্রো স্টেশন। মেট্রো রেল সহ কয়েকটি প্রকল্পের উদ্বোধন করে তিনি সেখান থেকে মেট্রোতে চেপেই বিমানবন্দর যাবেন। সেখান থেকে ফের যশোর রোড স্টেশনে ফেরত আসবেন। দমদম সেন্ট্রাল জেল ময়দানে একটি সরকারি অনুষ্ঠানে প্রধানমন্ত্রীর যোগ দেওয়ার কথা। শেষে বিজেপির ‘পরিবর্তন সংকল্প যাত্রা’-য় বক্তব্য রাখবেন তিনি। প্রধানমন্ত্রীর পরেই বঙ্গে আসার কথা রয়েছে স্বরাষ্ট্রমন্ত্রী অমিত শাহের। মহালয়ার পরেই তাঁর বঙ্গে আসার কথা। সল্টলেকে পুজো উদ্বোধন করবেন তিনি।

অপারেশ সিঁদুরের পরেই বঙ্গে এসেছিলেন মোদি। উত্তরবঙ্গের আলিপুরদুয়ারে সভা করেন তিনি। সেখান থেকে শাসক দলের একাধিক দুর্নীতিকে সামনে রেখে ক্ষোভ উগরে দেন মোদি। কর্মসংস্থান থেকে শুরু করে একাধিক দুর্নীতিকে সামনে রেখে তৃণমূল সরকারকে আক্রমণ করেছিলেন প্রধানমন্ত্রী। তিনি বলেন, বাংলায় এমন সরকার দরকার যার হাত ধরে উন্নয়ন আসবে ৷ বাংলাকে উন্নয়নের সরণিতে নিয়ে যাওয়া বিজেপির লক্ষ্য ৷ বিজেপির ডবল ইঞ্জিন সরকারের হাত ধরে বাংলার সামগ্রিক আসবে। আরজি করের ঘটনা নিয়ে দুর্গাপুরে সভা থেকে তিনি নারী সুরক্ষা নিয়ে তোপ দাগেন। তিনি বলেন, রাজ্যের হাসপাতালগুলি মেয়েদের জন্য নিরাপদ নয়। সেই সঙ্গে কসবার আইন কলেজে হওয়া গণধর্ষণের কথাও উল্লেখ করেন তিনি।

দেখুন আরও খবর-